作者:喬吉
標題:杜牧之詩酒揚州夢・雙調/新水令
內容:我向這酒葫蘆著淹不曾醒，但說著花衚衕我可早願隨鞭鐙。今日個酒香金字館，花重錦官城，不戀富貴崢嶸，則待談笑平生。不望白馬紅纓，伴著象板銀箏，似這淮南郡山水有名姓。(雲)左右報復去，道杜牧之到了也。(隨從報科，雲)杜翰林來了也。(白文禮雲)道有請。(正末做見科，雲)量小官有何德能，著員外接酒張筵，何以克當！(白文禮雲)蔬食薄味，不成管待，請相公歡飲幾杯。(正末唱)。